Գնահատվում է երեխայի գործունեության արդյունքը վերբալ և ոչ վերբալ առաջադրանքներով, հաշվի առնելով երեխայի առաջատար գործունեությունը տվյալ տարիքային փուլում, որն էլ հավաստի արդյունքներ ստանալու հնարավորություն է ընձեռում: Մի քանի ենթաոլորտների համար առաջադրանքների պատասխանները միանշանակ են. ‘Մաթեմատիկական հմտություններ՚, ՙՈւշադրություն, հիշողություն՚, ՙԿարդալու և գրելու հմտություններ՚ և ՙՇարժունակության՚ ոլորտից որոշ առաջադրանքներ: Մնացած ոլոտների և ենթաոլորտենրի համար խթանիչ (ստիմուլային) նյութի առկայությունն ու հրահանգների համապատասխան ձևակերպումները հնարավորություն են տալիս երեխայից ստանալ առավել անկեղծ ու անմիջական պատասխաններ: Բոլոր այն առաջադրանքներում, ուր կարևորվում է կատարման արագությունը, հստակ տրված է ժամանակային սահմանափակում: